מאגרי מים ברמת הגולן

מאגר עורבים ברמת הגולן, ינואר 2018
מאגרי המים ברמת הגולן הם סדרה של מאגרי מים מלאכותיים ברמת הגולן שנועדו לשם תפיסת מי שיטפונות ואגירתם. מי המאגרים משמשים בחקלאות ברמת הגולן בשאר ימות השנה, לאחר עונת הגשמים. מרבית המאגרים סוכרים אפיקי נחלים באגן הניקוז של הכנרת, ומיעוטם באגן הניקוז של הירמוך.

מספר מאגרים הם מאגרי מי קולחין המשמשים, לאחר טיהורם, בחקלאות.

נפחם הכולל של המאגרים הוא כ-35 מלמ"ק.

== רקע גאולוגי והידרולוגי ==
טקסט=
רמת הגולן היא רמה בזלתית הנמצאת ממזרח לכנרת ולעמק החולה. רמת הגולן נמצאת בגובה של 400-1,000 מטרים מעל פני הים, והיא מתנשאת ממזרח לכנרת הנמצאת כ-200 מטרים מתחת לגובה פני הים. קו פרשת המים בגולן תואם במידה רבה את קו התילים, ועובר כרצועה דקה ברוחב מספר קילומטרים במזרח רמת הגולן, צמוד לגבול ישראל-סוריה. לכן, מרבית מי הגשמים היורדים בגולן זורמים לכנרת ולנהר הירדן.

בבסיס הקמת המאגרים נמצאת ההנחה שבמקום לשאוב מים לחקלאות מהכנרת לגולן (הפרש גבהים של 600-1,200 מטרים), יהיה נכון יותר לאגם את מי השיטפונות במרומי רמת הגולן, ולספק את המים לשטחים החקלאיים מתוך מאגרי המים ברמה.

ברמת הגולן נמדדו ערכי נגר גבוהים ביחס למקומות אחרים בישראל (כלומר, אחוז גדול יותר ממי הגשמים זורם על פני השטח ואינו מחלחל), דבר המגדיל את כמות המים הנתפסת. בנוסף, שכבות הקרקע החרסיתיות בין קילוחי הבזלת משמשות כשכבת אטימה טבעית המונעת חלחול מים מהמהאגר לעומק הקרקע, וחוסכות את הצורך באיטום מלאכותי בתחתית המאגר.

==המאגרים==
מים עודפים ממאגר בנטל זורמים מערבה. מים אלה נאספו ממזרח לקו פרשת המים בגולן והם מוסטים מערבה לאגן הכנרת.
המאגרים הוקמו החל משנות ה-70 והם בבעלות חברת המים של הגולן "מי גולן". נכון ל-2018 נבנו 14 מאגרים, אשר נפחם הכולל הוא כ-35 מלמ"ק (מיליון מטר מעוקב). מרבית המאגרים הם מטיפוס "מאגר גיא" - מאגר הנוצר באפיק נחל כתוצאה מסכירת האפיק.

תשעה מאגרים אוגמים מי שיטפונות הזורמים מערבה אל אגן הכנרת. חמישה מאגרים נוספים (כדוגמת מאגר בנטל ומאגר חיתל) הוקמו ממזרח לקו פרשת המים, והם אוגמים מי שיטפונות אשר ללא המאגרים היו זורמים לאגן הירמוך ונשפכים לירדן מדרום לכנרת. מאגרים אלה אינם גורעים מים מהכנרת אלא מוסיפים מים למשק המים של ישראל (אך הם גורעים מים מהירדן הדרומי וים המלח). למי המאגרים הוכנסו מיני דגים הניזונים מאצות, כדי למנוע התפתחות אצות העלולות לפגוע באיכות המים ולגרום לסתימות.

כדי להתגבר על תנודתיות כמויות הגשם מדי שנה, מוזרמים בתחילת החורף מים למאגרים לצורך מילוי חלקי. מים אלה מגיעים ממקורות יציבים כמו קידוח שמיר (קידוח מים במורדות הגולן ליד קיבוץ שמיר). מילוי המאגרים מבעוד מועד מבטיח כמות מים מספקת לחקלאי הגולן גם בשנים שחונות. במקרה של שנה גשומה, גולשים עודפי המים מהמאגר, דרך הנחלים, אל הכנרת. המאגרים מחוברים ביניהם בקווי מים לצורך העברת עודפים ביניהם ולהקטנת ההתאדות בקיץ. אחד מקווים אלו הוא צינור הנפט הטרנס-ערבי המושבת העובר במרכז רמת הגולן.

בנוסף למאגרי השיטפונות, הוקמו ברמת הגולן חמישה מאגרי קולחין, אליהם מוזרמים מי הביוב של ישובי הגולן. מי הקולחין עוברים טיפול במכוני טיהור שפכים (מט"ש) ומושבים לאחר טיהורם לשימוש בחקלאות. מאגרי מי הקולחין מספקים כ-2.5 מלמ"ק נוספים של מים.

מכוני טיהור השפכים ברמת הגולן מטפלים גם בשפכי הרפתות הרבות המצויות ברמת הגולן. סמוך למאגר יקוצה (מט"ש מיצר) הוקם בשנת 2010 מתקן ביוגז המפיק גז מתאן מזבל פרות. המתאן המופק מזין גנרטורים המייצרים חשמל בהיקף של 2–3 מגה וואט חשמל בשנה.
מאגר קולחין חד-נס, מצפון למאגר צור, על כביש 888
מאגרי השיטפונות והקולחין מספקים את מרבית המים לחקלאות בגולן. מים נוספים מגיעים ממקורות טבעיים כגון מים מבריכת רם ומי מעיינות. כמויות קטנות נוספות מופקות מקידוחים ברמת הגולן ומשאיבה מהכנרת.

המאגרים משמשים לעיתים כמוקדי תיירות ותרבות פנאי, אף שהכניסה אליהם אסורה, והם משמשים לרחצה ולדיג חובבים. אכסניית מדרשת הגולן נבנתה על שפת מאגר בני ישראל בסמוך לחיספין. בנוסף, המים החמים מקידוח שמיר המוזרמים למאגר עורבים הפכו לאטרקציה תיירותית, בעיקר בעונה הקרה.

מאגר חיתל הוא המאגר בעל שטח אגן הניקוז הקטן ביותר ביחס לגודלו, ועל כן הוא בדרך כלל המאגר האחרון המתמלא. כתגבור למילוי מאגן הניקוז שלו, ישנה תעלה המזרימה מים ממאגר בני ישראל בכח הגרביטציה למאגר חיתל שבפתחה מחסום מלאכותי הניתן להרמה. בשל מגבלת הגרביטציה, תעלה זו מזרימה מים רק כאשר מאגר בני ישראל קרוב לשפתו העליונה.

בחורף 1991–1992 נפרצה סוללת העפר של מאגר בנטל עקב הגשמים העזים, ומי המאגר שטפו את חוות הניסויים הסמוכה, בסיס חיילי האו"ם הסמוך, ומשם אל לתוך סוריה. באירוע אחר בשנה זו עלה חשש שמאגר בני ישראל יגלוש ויציף את חספין הסמוכה ואף הוחל בהכנות לפינוי התושבים מהמקום, אך חשש זה לא התממש לבסוף. בעקבות אירועים אלו ננקטו צעדים שונים למזעור סכנות גלישה מהמאגרים בשנים הבאות.

בשנת 2017 הוחל בבנית מאגר בראון, במטרה להגדיל את כמות המים הזמינים בצפון הגולן. המאגר נבנה בצמוד למאגר בנטל כחלופה למורכבות ההנדסית והעלות הגבוהה הדרושים להגדלת מאגר בנטל. מאגר בראון אינו מאגר גיא, והוא מוקף בסוללה בכל היקפו, פרט לפתח בצידו הצפוני המחובר לתעלת מחפי הממלאת את המאגר. בשונה משאר המאגרים, תחתיתו של מאגר בראון מכוסה ביריעות פלסטיק למניעת חלחול המים. בניית המאגר הסתיימה בדצמבר 2019.

בשנת 2020 החלה בנייתו של מאגר חושן, אשר יקום ממערב למושב קשת. המאגר צפוי להכיל כ-2 מיליון מ"ק מים.

בשנת 2020 חברה "מי גולן" לחברת אנלייט כדי להקים מערכות של קולטים פוטו-וולטאים צפים על פני המאגרים. המערכת צפויה לייצר חשמל שיימכר לחברת החשמל, ובנוסף להקטין את אידוי המים מהמאגרים. בשלב ראשון יותקנו המערכות במאגר עורבים ובמאגר בני ישראל, ובהמשך יותקנו גם במאגרים נוספים.

== השפעות סביבתיות ==
שקנאים במאגר בני ישראל
המאגרים משנים את משטר הזרימה של הנחלים. סכירת מי השיטפונות מונעת את הזרם השטפוני במורד המאגרים והופכת את הזרימה לאיטית יותר. בנחלים הסכורים נרשמה ירידה בספיקות השיא ובקצב החזרה של אירועים שטפוניים. כך למשל אירוע שטפוני אשר היה מתרחש אחת לכמה שנים בודדות, מתרחש כעת אחת לכמה עשורים בנחלים הסכורים.

סכירת הנחלים ומילוי המאגרים במלואם גורעת כ-20 ס"מ ממפלס הכנרת, אך מנגד נחסכת שאיבת כמות זהה מהכנרת לצורכי החקלאות בגולן, שאף זוכה למי השקיה באיכות טובה יותר.

לשינוי משטר הזרימה יש השפעה על הצומח והחי במורד האפיק. עצירת השיטפונות מונעת את כיסוח וגיזום האפיק, ומאפשרת את "סתימת" האפיק בצמחים שפלשו מגדות האפיק למרכזו. הירידה בספיקת המים משנה את אופי בית הגידול ומאפשרת פלישת מיני בעלי חיים ביצתיים.

מנגד, המאגרים משמשים גם מקור מים לבעלי חיים אחרים, בעיקר עופות.

== רשימת המאגרים ==
{| class="wikitable sortable"
|+
!שם
מאגר
!שנת
הקמה
!נפח מקסימלי
(באלפי מ"ק)
!שטח אגן
(קמ"ר)
!נחל
!אגן
ניקוז
!קואורדינטות
|-
|עורבים
|1999-2001
|2,500
|13
|עורבים
|כנרת
|
|-
|בראון
|2019
|1,900
|
|
|ירמוך
|
|-
|בנטל (מרום גולן)
|1968-1974
|4,200
|24
|
|ירמוך
|
|-
|קוניטרה
|2007
|800
|5
|
|ירמוך
|
|-
|קטיף
|1998
|500
|10
|יוסיפון
|כנרת
|
|-
|יוסיפון
|1983
|300
|41
|יוסיפון
|כנרת
|
|-
|בני צפת (רמתניה)
|1979
|1,200
|13
|יהודיה
|כנרת
|
|-
|קשת
|
|150
|
|עיט
|כנרת
|
|-
|בוטמיה
|1974
|300
|5
|
|ירמוך
|
|-
|דבש (בזלת)
|1983-1984
|4,000
|48
|בזלת
|כנרת
|
|-
|שעבניה (דליות)
|1983-1984
|1,500
|8
|דליות
|כנרת
|
|-
|רוויה (סמך)
|1983-1984
|5,000
|8
|סמך
|כנרת
|
|-
|בני ישראל
|1980-1984
|6,500
|35
|אל על
|כנרת
|
|-
|חיתל (נוב)
|1970-1974
|5,000
|5
|נוב
|ירמוך
|
|}

=== מאגרי קולחין ===
{| class="wikitable sortable"
|+
!שם
מאגר
!שנת
הקמה
!נפח מקסימלי
(באלפי מ"ק)
!קואורדינטות
|-
|דלווה (אורטל)
|2005
|500
|
|-
|חד-נס
|1990
|350
|
|-
|צור
|2000
|480
|
|-
|דינור
|2008
|600
|
|-
|יקוצה
|1994
|600
|
|}

==גלריה==
===מאגר עורבים===
<gallery heights="150" mode="packed>
קובץ:מאגר עורבים מלא יוני 2018.jpg|מאגר עורבים מלא לאחר חורף גשום, יוני 2018
קובץ:מאגר עורבים ריק ספטמבר 2017.jpg|מאגר עורבים יבש כמעט לגמרי לאחר הקיץ. ספטמבר 2017
קובץ:Orvim Reservoir far Febuary 2019.jpg|מאגר עורבים בצילום ממזרח
קובץ:מאגר עורבים פברואר 2017 2.jpg|פברואר 2017
קובץ:מאגר עורבים פברואר 2017.jpg|המאגר בפברואר 2017. ברקע הר חרמון
קובץ:Orvim Reservoir Febuary 2019.jpg|המאגר מלא לאחר חורף גשום, פברואר 2019. ניתן לראות את העצים מימין שקועים במים לעומת התמונות משנים קודמות.
קובץ:Orvim Reservoir.jpg
קובץ:Solar panels in Orvim reservoir.jpg|הקמת פאנלים סולארים במאגר עורבים, אוקטובר 2020
קובץ:Solar panels in Orvim reservoir 2.jpg|הפאנלים הסולארים במאגר עורבים
</gallery>

===מאגר בנטל===
<gallery heights="150" mode="packed>
קובץ:Bental Reservoir April 2017.jpg|מאגר בנטל. בתחתית התמונה משמאל ניתן לראות צינור הממלא את המאגר.
קובץ:הבנטל מהר בראון.jpg|מאגר בנטל בצילום מהר בראון
קובץ:Bental Reservoir April 2017 3.jpg|מאגר בנטל. ברקע הר בראון (משמאל) והר חרמונית (במרכז). מאחוריהם באופק הר חרמון.
קובץ:Bental Reservoir February 2020.jpg|מאגר בנטל מלא. ניתן לראות את הצינור המזרים מים למאגר בעונות גשומות פחות.
קובץ:Emek HaBakha Wind Farm from Bental reservoir.jpg|מאגר בנטל וטורבינות הרוח בחוות הרוח עמק הבכא
קובץ:Bental Reservoir and Emek Habacha Wind Turbines in June 2021.jpg|מאגר בנטל (משמאל), מאגר בראון (מימין) וטורבינות הרוח של חוות הרוח עמק הבכא
</gallery>

===מאגר בראון===
<gallery heights="150" mode="packed>
קובץ:Bental&Baron Reservoir from Mt Bental September 2018.jpg|מאגר בראון (בבניה) ומאגר בנטל (משמאל) בצילום מהר בנטל, ספטמבר 2018
קובץ:Baron Reservoir Construction August 2018.jpg|מאגר בראון במהלך בנייתו, אוגוסט 2018. מאחוריו הר בנטל
קובץ:Bental&Baron Reservoir from Mt Bental February 2018.jpgמאגר בראון (בבניה) ומאגר בנטל (משמאל), בצילום מהר בנטל, פברואר 2018
קובץ:Emek HaBakha Wind Farm from Bental July 2020 3.jpg|מאגר בראון מלא, יולי 2020
</gallery>

===מאגר דליות===
<gallery heights="150" mode="packed>
קובץ:Daliot Reservoir February 2018.jpg|מאגר דליות לאחר חורף גשום, פברואר 2018
קובץ:Daliot Reservoir far April 2017.jpg|מאגר דליות ממרחק, אפריל 2017
קובץ:Daliot Reservoir April 2017.jpg| המאגר באפריל 2017
קובץ:Daliot Reservoir April 2017 2.jpg|אפריל 2017
קובץ:IHM רוג'ום אל הירי 7.jpeg|גלגל רפאים וברקע מאגר דליות (משמאל) ומאגר דבש
</gallery>

===מאגרים נוספים===
<gallery heights="150" mode="packed>
קובץ:Bney Israel Reservoir from Hispin Jan 2020.jpg|מאגר בני ישראל בצילום ממדרשת הגולן
קובץ:Bney Israel Reservoir January 2020.jpg|מאגר בני ישראל ליד חיספין במצב מלא, ינואר 2020
קובץ:Quneitra Reservoir.jpg|מאגר קוניטרה, פברואר 2019
קובץ:Quneitra Reservoir from mount Avital.jpg|מאגר קוניטרה מכתף אביטל, פברואר 2019
קובץ:Katif Reservoir 2.jpg|מאגר קטיף בצילום מהר בני צפת, פברואר 2019. ברקע הר יוסיפון.
קובץ:Ramthaniyya Reservoir 3.jpg|מאגר בני צפת (רמתניה), פברואר 2019
קובץ:Revia (Samac) Reservoir.jpg|מאגר רוויה, פברואר 2019
קובץ:Keshet Reservoir and Tel Talia.jpg|מאגר קשת
קובץ:Keshet Reservoir.jpg|מאגר קשת בצילום מגבעת טליה
</gallery>

===מאגרי קולחין===
<gallery heights="150" mode="packed>
קובץ:Tzor Wstewater Reservoir.jpg|מאגר קולחין צור על כביש 888 ברמת הגולן
קובץ:Tzor Wstewater Reservoir 2.jpg|מאגר צור. בקצה הימני ניתן לראות את מט"ש צור
קובץ:Delwe&Ortal Reservoir.jpg|מאגר קולחין דלווה (מימין) ומאגר המים אורטל (משמאל) בצילום ממורדות הר אביטל. פברואר 2019
</gallery>

==לקריאה נוספת==
* חנה גולן (עורכת), נחלים ומים בגולן, יד יצחק בן-צבי, 2013

== קישורים חיצוניים ==

* 
* 
* 

==הערות שוליים==

קטגוריה:רמת הגולן: נחלים
קטגוריה:רמת הגולן
קטגוריה:אספקת מים בישראל
קטגוריה:מקווי מים בארץ ישראל
רמת הגולן